aristoteles-et-corpus-aristotelicum.politica 5.1315b
ὅτι δεῖ μὴ τυραννικὸν ἀλλʼ οἰκονόμον καὶ βασιλικὸν εἶναι φαίνεσθαι τοῖς ἀρχομένοις καὶ μὴ σφετεριστὴν ἀλλʼ ἐπίτροπον , καὶ τὰς μετριότητας τοῦ βίου διώκειν , μὴ τὰς ὑπερβολάς , ἔτι δὲ τοὺς μὲν γνωρίμους καθομιλεῖν , τοὺς δὲ πολλοὺς δημαγωγεῖν . ἐκ γὰρ τούτων ἀναγκαῖον οὐ μόνον τὴν ἀρχὴν εἶναι καλλίω καὶ ζηλωτοτέραν τῷ βελτιόνων ἄρχειν καὶ μὴ τεταπεινωμένων μηδὲ μισούμενον καὶ φοβούμενον διατελεῖν , ἀλλὰ καὶ τὴν ἀρχὴν εἶναι πολυχρονιωτέραν , ἔτι δʼ αὐτὸν διακεῖσθαι κατὰ τὸ ἦθος ἤτοι καλῶς πρὸς ἀρετὴν ἢ ἡμίχρηστον ὄντα , καὶ μὴ πονηρὸν ἀλλʼ ἡμιπόνηρον . καίτοι πασῶν ὀλιγοχρονιώταται τῶν πολιτειῶν εἰσιν ὀλιγαρχία καὶ τυραννίς . πλεῖστον γὰρ ἐγένετο χρόνον ἡ περὶ Σικυῶνα τυραννίς , ἡ τῶν Ὀρθαγόρου παίδων καὶ αὐτοῦ Ὀρθαγόρου · ἔτη δʼ αὕτη διέμεινεν ἑκατόν . τούτου δʼ αἴτιον ὅτι τοῖς ἀρχομένοις ἐχρῶντο μετρίως καὶ πολλὰ τοῖς νόμοις ἐδούλευον , καὶ διὰ τὸ πολεμικὸς γενέσθαι Κλεισθένης οὐκ ἦν εὐκαταφρόνητος , καὶ τὰ πολλὰ ταῖς ἐπιμελείαις ἐδημαγώγουν . λέγεται γοῦν Κλεισθένης τὸν ἀποκρίναντα τῆς νίκης αὐτὸν ὡς ἐστεφάνωσεν · ἔνιοι δʼ εἰκόνα φασὶν εἶναι τοῦ κρίναντος οὕτως τὸν ἀνδριάντα τὸν ἐν τῇ ἀγορᾷ καθήμενον . φασὶ δὲ καὶ Πεισίστρατον ὑπομεῖναί ποτε προσκληθέντα δίκην εἰς Ἄρειον πάγον . δευτέρα δὲ ἡ περὶ Κόρινθον ἡ τῶν Κυψελιδῶν · καὶ γὰρ αὕτη διετέλεσεν ἔτη τρία καὶ ἑβδομήκοντα καὶ ἓξ μῆνας · Κύψελος μὲν γὰρ ἐτυράννησεν ἔτη τριάκοντα , Περίανδρος δὲ τετταράκοντα καὶ τέτταρα , Ψαμμίτιχος δʼ ὁ Γορδίου τρία ἔτη . τὰ δʼ αἴτια ταὐτὰ καὶ ταύτης · ὁ μὲν γὰρ Κύψελος δημαγωγὸς ἦν καὶ κατὰ τὴν ἀρχὴν διετέλεσεν ἀδορυφόρητος , Περίανδρος δʼ ἐγένετο μὲν τυραννικός , ἀλλὰ πολεμικός . τρίτη δʼ ἡ τῶν Πεισιστρατιδῶν Ἀθήνησιν . οὐκ ἐγένετο δὲ συνεχής · δὶς γὰρ ἔφυγε Πεισίστρατος τυραννῶν · ὥστʼ ἐν ἔτεσι τριάκοντα καὶ τρισὶν ἑπτακαίδεκα ἔτη τούτων ἐτυράννησεν , ὀκτωκαίδεκα δὲ οἱ παῖδες , ὥστε τὰ πάντα ἐγένετο ἔτη τριάκοντα καὶ πέντε . τῶν δὲ λοιπῶν ἡ περὶ Ἱέρωνα καὶ Γέλωνα περὶ Συρακούσας . ἔτη δʼ οὐδʼ αὕτη πολλὰ διέμεινεν , ἀλλὰ τὰ σύμπαντα δυεῖν δέοντα εἴκοσι · Γέλων μὲν γὰρ ἑπτὰ τυραννήσας τῷ ὀγδόῳ τὸν βίον ἐτελεύτησεν , δέκα δʼ Ἱέρων , Θρασύβουλος δὲ τῷ ἑνδεκάτῳ μηνὶ ἐξέπεσεν . αἱ δὲ πολλαὶ τῶν τυραννίδων ὀλιγοχρόνιαι πᾶσαι γεγόνασι παντελῶς . τὰ μὲν οὖν περὶ τὰς πολιτείας καὶ τὰ περὶ τὰς μοναρχίας , ἐξ ὧν τε φθείρονται καὶ πάλιν σῴζονται , σχεδὸν εἴρηται περὶ πάντων .
Lemmas: ὅτι δέω μή τυραννικός ἀλλά οἰκονόμος καί βασιλικός εἰμί φαίνω ὁ ἄρχω καί μή σφετεριστής ἀλλά ἐπίτροπος , καί ὁ μετριότης ὁ βίος διώκω , μή ὁ ὑπερβολή , ἔτι δέ ὁ μέν γνώριμος καθομιλέω , ὁ δέ πολύς δημαγωγέω . ἐκ γάρ οὗτος ἀναγκαῖος οὐ μόνος ὁ ἀρχή εἰμί καλός καί ζηλωτός ὁ ἀγαθός ἄρχω καί μή ταπεινόω μηδέ μισέω καί φοβέω διατελέω , ἀλλά καί ὁ ἀρχή εἰμί πολυχρόνιος , ἔτι δέ αὐτός διάκειμαι κατά ὁ ἦθος ἤτοι καλός πρός ἀρετή ἤ ἡμίχρηστος εἰμί , καί μή πονηρός ἀλλά ἡμιπόνηρος . καίτοι πᾶς ὀλιγοχρόνιος ὁ πολιτεία εἰμί ὀλιγαρχία καί τυραννίς . πολύς γάρ γίγνομαι χρόνος ὁ περί Σικυών τυραννίς , ὁ ὁ Ὀρθαγόρας παῖς καί αὐτός Ὀρθαγόρας · ἔτος δέ οὗτος διαμένω ἑκατόν . οὗτος δέ αἴτιος ὅτι ὁ ἄρχω χράω μέτριος καί πολύς ὁ νόμος δουλεύω , καί διά ὁ πολεμικός γίγνομαι Κλεισθένης οὐ εἰμί εὐκαταφρόνητος , καί ὁ πολύς ὁ ἐπιμέλεια δημαγωγέω . λέγω γοῦν Κλεισθένης ὁ ἀποκρίνω ὁ νίκη αὐτός ὡς στεφανόω · ἔνιοι δέ εἰκών φημί εἰμί ὁ κρίνω οὕτως ὁ ἀνδριάς ὁ ἐν ὁ ἀγορά κάθημαι . φημί δέ καί Πεισίστρατος ὑπομένω ποτέ προσκαλέω δίκη εἰς Ἄρειος πάγος . δεύτερος δέ ὁ περί Κόρινθος ὁ ὁ Κυψελίδαι · καί γάρ οὗτος διατελέω ἔτος τρεῖς καί ἑβδομήκοντα καί ἕξ μείς · Κύψελος μέν γάρ τυραννεύω ἔτος τριάκοντα , Περίανδρος δέ τεσσαράκοντα καί τέσσαρες , Ψαμμίτιχος δέ ὁ Γορδίας τρεῖς ἔτος . ὁ δέ αἴτιος αὐτός καί οὗτος · ὁ μέν γάρ Κύψελος δημαγωγός εἰμί καί κατά ὁ ἀρχή διατελέω ἀδορυφόρητος , Περίανδρος δέ γίγνομαι μέν τυραννικός , ἀλλά πολεμικός . τρίτος δέ ὁ ὁ Πεισιστρατίδης Ἀθήνησι . οὐ γίγνομαι δέ συνεχής · δίς γάρ φεύγω Πεισίστρατος τυραννεύω · ὥστε ἐν ἔτος τριάκοντα καί τρεῖς ἑπτακαίδεκα ἔτος οὗτος τυραννεύω , ὀκτωκαίδεκα δέ ὁ παῖς , ὥστε ὁ πᾶς γίγνομαι ἔτος τριάκοντα καί πέντε . ὁ δέ λοιπός ὁ περί Ἱέρων καί Γέλων περί Συράκουσαι . ἔτος δέ οὐδέ οὗτος πολύς διαμένω , ἀλλά ὁ σύμπας δύο δέω εἴκοσι · γέλων μέν γάρ ἑπτά τυραννεύω ὁ ὄγδοος ὁ βίος τελευτάω , δέκα δέ Ἱέρων , Θρασύβουλος δέ ὁ ἑνδέκατος μείς ἐκπίπτω . ὁ δέ πολύς ὁ τυραννίς ὀλιγοχρόνιος πᾶς γίγνομαι παντελής . ὁ μέν οὖν περί ὁ πολιτεία καί ὁ περί ὁ μοναρχία , ἐκ ὅς τε φθείρω καί πάλιν σῴζω , σχεδόν λέγω περί πᾶς .